joelniklaus/EU_Wikipedias huggingface dataset:
Kristjan Kaljurand

Kristjan Kaljurand (sündinud 13. juulil 1992) on eesti sulgpallur.

Kaljurand võitis 2017. aastal koos Raul Käsneriga Euroopa karikasarja kuuluva turniiri Latvain International meeste paarismängus.

Eesti meistrivõistlustelt on Kaljurand võitnud 12 kulda: 10 meespaarismängus (2012, 2013, 2015 – 2022) ja 2 segapaarismängus (2018, 2019).

Saavutused

BWF Euroopa karikasari 
Meeste paarismäng

Isiklikku
Tema isa on Kalle Kaljurand ja ema Marina Kaljurand; mõlemad vanemad on endised sulgpallurid. Tema õde Kaisa Kaljurand on samuti sulgpallur.

Viited

Välislingid 

 BWF mängija profiil

Eesti sulgpallurid
Sündinud 1992
Hiina Nõukogude Vabariik

Hiina Nõukogude Vabariik, lühend HNV (hiina keeles traditsioonilises kirjas 中華蘇維埃共和國, lihtsustatud kirjas 中华苏维埃共和国; pinyin'is Zhōnghuá Sūwéi'āi Gònghéguó), ajalooallikates sageli ka Jiangxi Nõukogu (Jiangxi Soviet) rajati 7. novembril 1931 Hiina Kommunistliku Partei (HKP) juhi Mao Zedongi, kindral Zhu De ja teiste poolt. See kestis kuni 22. septembrini 1937, kui teise Hiina-Jaapani sõja alguse tõttu HKP ühines Kuomintangiga Teiseks Ühisrindeks. Peale seda tehti sellest Erirajoon ja HKP kontroll säilis de facto Yan'ani üle.

Hiina Nõukogude Vabariigi pindala oli selle maksimaalse suuruse ajal 30 tuhat ruutkilomeetrit ja seal elas kolm miljonit elanikku. Kuna HNV-l oli oma armee, post, pank, raha (paberrahal oli Lenini pilt) ja maksusüsteem, siis peetakse seda Kahe Hiina alguseks.

20. sajand Hiinas
Ajaloolised riigid
Ameerika Ühendriikide Suursaatkond Tallinnas

Ameerika Ühendriikide Suursaatkond Tallinnas on Ameerika Ühendriikide diplomaatiline esindus (suursaatkond)  Tallinnas. Suursaatkond asub aadressil Kentmanni tänav 20, Tallinn.

Saatkonda juhib Ameerika Ühendriikide suursaadik Eestis. Alates juulist 2019 juhib saatkonda ajutine asjur Brian Roraff.

Enne teist maailmasõda asus Ameerika Ühendriikide saatkond Riias, Tallinnas tegutses Ameerika Ühendriikide konsulaat Uus tänav 2 ja hiljem 1930. aastal valminud hoones Kentmanni tänav 20.

Vaata ka
Ameerika Ühendriikide suursaadik Eestis
Eesti Suursaatkond Washingtonis

Viited

Välislingid
Suursaatkonna koduleht

Suursaatkonnad Eestis
Eesti – Ameerika Ühendriikide suhted
Tallinna asutused
Kuidas kuningas kuu peale kippus (album)

"Kuidas kuningas kuu peale kippus" on ansamblite No-Big-Silence ja Kosmikud album.

Album sisaldab singleid "Kuninga imekanad", "Sepa kahurikuul" ja "Tisleri kastitorn".

Albumi lood on 1976. aasta televisioonimuusikali "Kuidas kuningas kuu peale kippus" töötlused.

2004. aasta albumid
Eesti albumid
TV3 Film

TV3 Film (endise nimega TV1000 Premium) on AS TV Play Balticsi oma filmikanal, mis näitab ööpäev läbi Hollywoodi kassahitte. Kanal on Eestis nähtav originaalkeeles, eesti- või venekeelsete subtiitritega ja reklaamivaba. Filmivalikus on värsked komöödiad, draamad, romantilised filmid, põnevus-, seiklus- ja märulifilmid ning ulme- ja õudusfilmid. Kanalil esilinastub igal aastal enam kui 100 filmi, TV3 Film kanalit näeb satelliit- või kaabeltelevisioonioperaatorite vahendusel.

Vaata ka 
 TV3 Sport

Viited

TV3 Grupp ja The Walt Disney Company Nordic and Baltic alustasid koostööd

Discovery Inc. ja TV3 Grupp teatavad discovery+ käivitamisest Baltikumis

Välislingid 
TV3 film koduleht (eesti keeles)

Telekanalid
TV1000 Action

TV1000 Action on Viasati filmikanal, mis näitab Hollywoodi ja Euroopa märulifilme. Filmivalikus on krimipõnevikke, psühholoogilisi põnevusfilme, ulmet ja märulit, sõjadraamasid ning õudusfilme. Filme näidatakse reklaamipausideta. Eestis näidatakse TV1000 Action filme originaalkeeles ja eestikeelsete subtiitritega. Soovi korral venekeelse pealelugemisega. Eesti televaatajale on filmikanal TV1000 Action saadaval nii satelliittelevisiooni kui kaabeloperaatorite vahendusel.

Märkused 
  Eesti kuulub Ida-Euroopa regiooni, kus edastatakse filmikanali TV1000 East versiooni.

Vaata ka 
 
 TV1000
 
 TV1000 Russkoje Kino
 Viasat History
 Viasat Nature (East)
 Viasat Explore
 
 Viasat Motor
 Viasat Golf

Välislingid 
 TV1000 Actioni kodulehekülg (eesti keeles)

Telekanalid
Serbia vürstkond

Vaata ka: Serbia vürstkond (keskaegne)

Serbia vürstkond (serbia: Кнежевина Србија / Kneževina Srbija) oli poolsõltumatu riik Balkani poolsaarel, mis tekkis Serbia revolutsiooni tulemusena, mis toimus aastatel 1804 kuni 1817. Selle loomist arutati esialgu Teise Serbia ülestõusu juhi Miloš Obrenovići ja Osmanite ametniku Marašli Paša suulise kokkuleppe kaudu. Sellele järgnes rida õiguslikke dokumente, mille avaldas Kõrk Värav aastatel 1828, 1829 ja lõpuks aastal 1830 — Hatt-i Sharif.

Ajalugu 

Vaatamata rõhumisele Osmanite võimude poolt suutsid Serbia revolutsiooni juhid — algul Karađorđe ja siis Miloš Obrenović — vabastada Serbia sajanditepikkusest türklaste valitsemisest. Osmanite riik tunnistas riiki aastal 1830 hartaga Hatt-i Sharif ja Miloš Obrenovićist sai Serbia vürstkonna pärilik vürst (knjaz).

Algul hõlmas vürstkond vaid endise Smederevo sandžaki territooriumi, kuid aastatel 1831–1833 laienes see itta, lõunasse ja läände. Aastal 1867 aeti Osmanite armee ja kõik muslimid vürstkonnast välja, tagades selle de facto sõltumatuse. 1869. aasta uus põhiseadus määratles Serbia iseseisvaks riigiks. Serbia laienes aastal 1878 edasi lõunasse-itta, kui tema sõltumatus Osmanite riigist saavutas täieliku rahvusvahelise tunnustuse Berliini lepinguga. Vürstkond kestis aastani 1882, mil see ülendati Serbia kuningriigiks.

Valitsejad 

Vürstkonda valitses Obrenovići dünastia, välja arvatud periood, kui valitses vürst Aleksandar Karađorđevići dünastiast. Vürstid Miloš ja Mihailo Obrenović valitsesid kaks korda.

Galerii

Vaata ka 

 Serbia ajalugu
 Serbia kuningriik
 Montenegro vürstkond

Serbia ajalugu
TV3 Sport

TV3 Sport (varem TVPlay Sports) on televisiooniettevõtte AS TV Play Baltics oma spordikanal, mida edastatakse Baltimaades.

Kanal loodi 2009. aastal. See on ainuke spordikanal Eestis, mille rahvusvaheliste võistluste ülekandeid kommenteerivad Eesti spordikommentaatorid. Kanal edastab üle 2600 tunni otseülekandeid aastas (2015. aasta seisuga).

2018. aastal lisandus uus HD-pildikvaliteediga spordikanal TV3 Sport 2, mis lisas eetrisse ligi 1500 spordiüritust aastas ehk üle 3000 spordi otseülekande. Kahe kanali peale kokku näidatakse üle 6000 tunni tippspordi otseülekandeid aastas.

Eesti televaatajale on kanalid saadaval nii satelliittelevisiooni (Home3) kui ka kaabeltelevisiooni pakkujate vahendusel. Samuti voogedastusteenuse Go3.tv kaudu.

Otseülekannete näitamisõigused
Jalgpall
Prantsuse Liiga
Hollandi Liiga

 DFB Pokal German Cup
 UEFA EURO2020 European Qualifiers

Motosport

 Motokross – MXGP
Ringrajasõit – MotoGP
 Speedway Grand Prix
 IndyCar Series
North European RX Championship
Formula E

Korvpall
 Turkish Airlines Euroleague
 FIBA Basketball 
FIBA Basketball World Cup
 BBL Baltic League

Kergejõustik

 Teemantliiga

Jäähoki

 IIHF Ice Hockey World Championship
 KHL Kontinental Hockey League

Tõstesport

 IWF World Championships

Lisaks
 Handball World Cup
 Pokker
 Poks – World Boxing Super Series
Golf
Kalapüük

Spordikommentaatorid
 Kalev Kruus (jalgpall, korvpall, F1)
 Toomas Vara (jalgpall)
 Rauno Pehka (korvpall)
 Ott Järvela (jalgpall)
 Tarmo Paju (korvpall)
 Marek Lindmaa (poks)
 Indrek Linde (jäähoki)
 Märt Elbre (F1)
 Taavi Pailk (jalgpall)
 Vallot Pukk (jäähoki)
 Janno Kivisild (jalgpall)
 Marko Kristal (jalgpall)
 Dannar Leitmaa (jalgpall)
 Indrek Petersoo (jalgpall)
 Kristjan Jaak Kangur (jalgpall)
 Michel Lehtmets (tennis)
 Ainar Karlson (poks)
 Kaido Kadak (jäähoki)
 Villem Hendrik Koitmaa (jäähoki)
 Kaupo Arro (poks)
 Margus Uba (tennis)
 Jaan Lorens (korvpall,ragbi)

Vaata ka 
TV3 Film

Välislingid 
TV3 Sport koduleht (eesti keeles)

Telekanalid
Asmir Begović

Asmir Begović (sündinud 20. juunil 1987 Trebinjes) on Bosnia jalgpallur, väravavaht, kes mängib Premier League'i klubis Everton.

2003. aastal sõlmis Begović lepingu Inglismaa klubiga Portsmouth, aga perioodil 2005–2010 veetis enamiku ajast teistes Inglismaa klubides laenul. 2010–2015 oli Begović Premier League'i klubi Stoke City FC põhiväravavaht. 2015. aasta suvel ostis Begovići Londoni Chelsea. 16. septembril 2015 mängis ta esmakordselt UEFA Meistrite Liigas, kui liiga 2015–2016 hooaja alagrupimängus alistati 4:0 Maccabi Tel Aviv.

Koondisekarjäär 
Begović esindas Kanadat 2007. aastal toimunud noorte maailmameistrivõistlustel. 2009. aastal otsustas ta, et hakkab mängima Bosnia ja Hertsegoviina koondises ja tõusis kiiresti koondise põhiväravavahiks.

Debüüdi Bosnia ja Hertsegoviina rahvuskoondises tegi ta 10. oktoobril 2009 MM-i valikmängus Eesti vastu.

Begović kuulus Bosnia ja Hertsegoviina koondisse 2014. aasta maailmameistrivõistlustel, kus ta tegi kaasa kõik kolm mängu algusest lõpuni.

Saavutused
Chelsea
Premier League: 2016–17
Qarabağ FK
Aserbaidžaani Premyer Liqası: 2019–20

Isiklikud
Stoke City aasta mängija: 2013

Välislingid 

Bosnia ja Hertsegoviina jalgpallurid
Portsmouth FC mängijad
AFC Bournemouthi mängijad
Ipswich Town FC jalgpallurid‎
Stoke City FC mängijad
Chelsea FC mängijad
AC Milani mängijad
Everton FC mängijad
Premier League'i mängijad
The Championshipi mängijad
League Two mängijad
League One'i mängijad
Serie A mängijad
Sündinud 1987
Gert Olesk

Gert Olesk (sündinud 8. augustil 1973) on eesti jalgpallur. 

2003–2007 ja 2009-2010 mängis ta klubis FC Pärnu Vaprus.

Ta on mänginud alates 1994. aastast Eesti jalgpallikoondises 13 matši.

Eesti jalgpallikoondislased
Eesti jalgpallitreenerid
Eesti jalgpallurid
FC Elva jalgpallurid
Tallinna FC Flora jalgpallurid
Viljandi JK Tuleviku jalgpallurid
Pärnu JK Vapruse jalgpallurid
Pärnust pärit sportlased
Sündinud 1973
Panagiótis Voúis

Panagiótis Voúis (Παναγιώτης Βούης, sündinud 23. oktoobril 1985 Kálymnoses Lõuna-Egeuse piirkonnas) on Kreeka jalgpallur. 

Aastal 2009 mängis ta Eesti klubis JK Tammeka Tartu.

Klubid 
Panagiótis Voúis on mänginud kaheksas erinevas klubis.

Vaata ka 

 Jalgpall
 Jalgpallurite loend

Kreeka jalgpallurid
Tartu JK Tammeka jalgpallurid
Välismaa jalgpallurid Eestis
Sündinud 1985
Andre Anis

Andre Anis (sündinud 25. mail 1977) on endine eesti jalgpallur. 

Ta on mänginud mitmes Eesti klubis, sealhulgas JK Viljandi Tulevik.

Ta on mänginud Eesti jalgpallikoondises kokku kaks mängu (1995).

Eesti jalgpallikoondislased
Eesti jalgpallurid
Viljandi JK Tuleviku jalgpallurid
Sündinud 1977
Janne Oinas

Janne Erik Oinas (sündinud 27. novembril 1973) on soome endine jalgpallur. 

Ta mängis ka kahes Eesti klubis: 1997 Lelle SK ja 1998 FC Flora.

Ta mängis Soome jalgpallikoondises.

Tallinna FC Flora jalgpallurid
Soome jalgpallurid
Sündinud 1973
Välismaa jalgpallurid Eestis
Meistriliiga mängijad
Dikloor

Dikloor ehk molekulaarne kloor on lihtaine, mille molekul koosneb kahest kloori aatomist.

Kloor kui lihtaine esineb normaaltingimustel kollakasrohelise teravalõhnalise mürgise gaasina.

Keemilised omadused
Kuna kahe kloori aatomi vaheline side on küllaltki nõrk (242kJ/mol), katkeb see kergesti ja aine on väga reaktiivne.

Vees kloor hüdrolüüsub, andes hüpokloorishappe ja vesinikkloriidhappe. Tegemist on disproportsioneerumisreaktsiooniga, kus kloor on samaaegselt nii oksüdeerija kui ka redutseerija:
Cl2 + H2O -> ClOH + HCl
Reaktsioonil gaasilise vesinikuga tekib soojendamisel või valguse toimel soolhape:
H2 + Cl2 -> 2HCl
Reaktsioonil metallidega tekib vastav kloriid:
2Na + Cl2 -> 2NaCl
Reaktsioonil leelistega tekib hüpoklorit:
2NaOH + Cl2 -> NaClO + NaCl + H2O
Reaktsioonil teiste halogeenidega tekivad erinevad halogeenidevahelised ühendid:
Cl2 + F2 -> 2ClF
Cl2 + 3F2 -> 2ClF3
Cl2 + 5F2 -> 2ClF5

Esinemine looduses
Kloori suure reaktiivsuse tõttu teda Cl2 kujul looduses ei esine.

Saamine
Tööstuslikult saadakse molekulaarset kloori naatriumkloriidi hüdrolüüsil:
2NaCl + 2H2O -> H2 + Cl2 + NaOH
Laboratoorselt saadakse seda kontsentreeritud soolhappe reaktsioonil tugeva oksüdeerija, tavaliselt mangaandioksiidi või kaaliumpermanganaadiga:
MnO2 + 4HCl -> Cl2 + 2H2O + MnCl2
2KMnO4 + 16HCl -> 2KCl + 2MnCl2 + 8H2O + 5Cl2

Keemilised ained
Pärnu JK naiskond

Pärnu JK naiskond on Eesti naiste jalgpalliklubi; jalgpalliklubi Pärnu JK üks võistkondi.

Naiskond mängib Naiste Meistriliigas.

Eesti naiste jalgpalliklubid
Pärnu spordiklubid
Vlada Kubassova

Vlada Kubassova (sündinud 23. augustil 1995) on Eesti naisjalgpallur.

Ta mängib aastast 2011 Naiste Meistriliigas osalevas klubis FC Levadia.

Ta mängib aastast 2013 Eesti naiste jalgpallikoondises.

Eesti naisjalgpallurid
Sündinud 1995
Sirje Roops

Sirje Roops (sündinud 2. oktoobril 1992 Valgjärve vallas) on eesti treener ja endine jalgpallur, alates jaanuarist 2022 Eesti naiste jalgpallikoondise peatreener.

Ta mängis 2007–2018 Naiste Meistriliigas osalevas klubis JK Tammeka.
Roops alustas treeneritööd 2013. aastal ning 2019. aastast on ta Tammeka naiskonna peatreener. Roops on õppinud Tartu ülikooli kehakultuuriteaduskonnas.

Ta esindas Eesti naiste jalgpallikoondist 15 mängus.

Viited

Välislingid 
Sirje Roops EJL kodulehel

Eesti jalgpallitreenerid
Eesti naisjalgpallurid
Sündinud 1992
Tiina Trutsi

Tiina Trutsi (sündinud 19. veebruaril 1994) on eesti jalgpallur.

Ta mängib aastast 2008 Naiste Meistriliigas osalevas klubis FC Flora.

Ta mängib aastast 2012 Eesti naiste jalgpallikoondises.

Aastal 2012 valiti ta aasta parimaks nooreks naisjalgpalluriks.

Eesti naisjalgpallurid
Sündinud 1994
Inna Zlidnis

Inna Zlidnis (sündinud 18. aprillil 1990) on Eesti jalgpallur.

Klubikarjäär
2006–2013 Levadia Tallinn 		
2014 	Blau-Weiß Hohen Neuendorf		
2014– 	Ferencváros

Koondis
Ta mängib Eesti naiste jalgpallikoondises.

Tunnustused
Aasta parim naisjalgpallur 2016, 2017, 2019, 2021

Eesti naisjalgpallurid
Sündinud 1990
Eesti jalgpallurid välismaal
Liis Ott

Liis Ott (sündinud 18. mail 1990) on eesti jalgpallur.

Ta mängib Naiste Meistriliigas osalevas klubis JK Pärnu.

Ta mängib aastast 2010 Eesti naiste jalgpallikoondises.

Eesti naisjalgpallurid
Sündinud 1990
Kustutamiseks esitatud artiklid
Geit Prants

Geit Prants (sündinud 7. veebruaril 1982) on eesti jalgpallur.

Ta mängis aastatel 2000–2011 Eesti naiste jalgpallikoondises 28 mängu.

Eesti naisjalgpallurid
Sündinud 1982
Serbia kuningriik (1718–1739)

Mitte segi ajada Serbia kuningriigiga

Serbia kuningriik (serbia: Краљевина Србија/Kraljevina Srbija; saksa: Königreich Serbien; ladina: Regnum Serviae) oli Habsburgide monarhia provints (kroonimaa) aastatel 1718–1739. See moodustati territooriumitest Sava ja Doonau jõgedest lõunas, mis vastas Smederevo sandžakile, mille Habsburgid Osmanite riigilt aastal 1717 vallutasid. See kaotati ja anti Osmanite riigile tagasi aastal 1739.

Kuigi Habsburgide valitsemine oli rõhuvam, kui Osmanite valitsemine, ja ekspluateeris kohalikku serbia enamust, ei kasutanud viimased omavalitsust, sealhulgas autonoomset miilitsat, ja majanduslikku liitumist Habsburgide monarhiaga — reformid, mis aitasid kaasa serblaste keskklassi kasvule ja mida Osmanid jätkasid "avaliku korra huvides". Serbia rahvastik kasvas kiiresti 270 000-lt 400 000-ni, kuid Habsburgide võimu langus piirkonnas tekitas teise Suure serblaste ümberasumise (1737–39).

Ajalugu 

Aastatel 1688–89, Suure Türgi sõja ajal, võtsid Habsburgide väed ajutise kontrolli suurema osa tänapäeva Serbia üle, kuid olid seejärel sunnitud taganema. Karlowitzi rahu aastal 1699 tunnistas Osmanite võimu suurema osa tänapäeva Serbia üle, samas Bačka piirkond ja Sremi lääneosa läksid Habsburgidele.

Pärast 1718. aasta omandamisi püüdsid Habsburgid Serbiat oma valdustega integreerida. Maa nimetati ametlikult "Serbia kuningriigiks", kuna see ei olnud ei Saksa-Rooma riigi ega Ungari kuningriigi osa. Provintsi tegelik haldamine oli ametisse nimetatud kuberneri käes. Mitte kogu Habsburgide poolt aastal 1718 vallutatud serblastega asustatud territoorium ei kuulunud Serbia kuningriiki. Suur idapoolne provints oli halduslikult eraldi kui Temesvári banaat.

Pärast uut Austria-Türgi sõda (1737–39) kaotas Habsburgide monarhia kõik territooriumid Sava ja Doonau jõgedest lõunas, sealhulgas kogu Serbia kuningriigi territooriumi, kuid säilitas Temesvári banaadi. Habsburgide valitsemise lõpp tekitas teise Suure serblaste ümberasumise (1737–39).

Valitsemine 

 kubernerid

 Johann Joseph Anton O'Dwyer (1718–1720) (tuntud kui "kindral Odijer")
 Karl Alexander (Württemberg) (1720–1733)
 Karl Christoph von Schmettau (1733–1738)
 Georg Olivier von Wallis (1738–1739)

Rahvastik 

1720. aasta määrus kuulutas, et Belgrad tuli asustada peamiselt Saksa katoliiklastega, samas serblased pidid elama väljaspool linnamüüre "Raška" osas. Hinnanguliselt ei ületanud Belgradi rahvastik 1720. aastatel 20 000. Riigi rahvaarv kasvas kiiresti 270 000-lt 400 000-ni, kuid Habsburgide võimu lõpp piirkonnas põhjustas teise Suure serblaste ümberasumise (1737–39).

Tagajärjed 

Kuigi Habsburgide valitsemine tänapäeva Serbia selle osa üle oli lühiealine, jätsid Habsburgid maha teadvuse eraldi poliitilisest üksusest, seega ei kiitnud kohalikud asukad enam kunagi täielikult heaks Osmanite valitsemist, mis viis Koča piirimässuni aastal 1788 ja Esimese Serbia ülestõusuni aastal 1804, mis lõppes Osmanite otsevalitsemisega tänapäeva Serbia selle osa üle.

Euroopa ajaloolised riigid
Serbia ajalugu
Annika Tammela

Annika Tammela (1. juuli 1979 Pärnu – 26. juuni 2001 Pärnu) oli eesti jalgpallur.

Ta lõpetas 1997. aastal Pärnu Ülejõe Gümnaasiumi ja 1999. aastal kondiitri-kokana Vana-Vigala Tehnika- ja Teeninduskooli. 

1998–2001 mängis ta Naiste Meistriliigas osalevas klubis JK Pärnu.

1994–2000 mängis ta Eesti naiste jalgpallikoondises. 

Hukkus liiklusõnnetuses.

Tunnustus
1999 aasta parim naisjalgpallur

Välislingid
Biograafia ESBL-is
Haud Pärnu Metsakalmistul

Eesti naisjalgpallurid
Pärnust pärit sportlased
Sündinud 1979
Surnud 2001
Pärnu Metsakalmistule maetud
Maria Filatova

Maria Filatova (sündinud 27. detsembril 1980 Tallinnas) on Eesti jalgpallur.

2006–2008 mängis ta Naiste Meistriliigas osalevas klubis FC Flora.

1999–2006 mängis ta Eesti naiste jalgpallikoondises.

Tunnustused
Aasta parim naisjalgpallur 2001

Eesti naisjalgpallurid
Sündinud 1980
Maaren Olander

Maaren Olander (sündinud 10. oktoobril 1975 Tallinnas) on endine eesti jalgpallur.

1994–1998 mängis ta Eesti naiste jalgpallikoondises.

Tunnustused
Aasta parim naisjalgpallur 1996, 1998

Eesti naisjalgpallurid
Sündinud 1975
Tiina Hodakov

Tiina Hodakov (aastani 1988 Tarlap; sündinud 26. veebruaril 1969 Pärnus) on endine Eesti jalgpallur ja aerutaja.

Ta mängis Naiste Meistriliigas osalevas klubis JK Pärnu.

Aastatel 1996–1998 mängis ta Eesti naiste jalgpallikoondises.

2013. aastal valiti ta Pärnu Koidula Gümnaasiumi aasta õpetajaks. Ta on töötanud kehalise kasvatuse õpetajana ka Pärnu Mai koolis.

Viited

Eesti naisjalgpallurid
Eesti aerutajad
Eesti kehalise kasvatuse õpetajad
Sündinud 1969
Kristjan Kitsing

Kristjan Kitsing (sündinud 11. detsembril 1990) on eesti korvpallur, kes mängib 2020. aastast Leedu klubis Vilniuse Rytas.

Klubikarjäär
2008. aastal Tartu Ülikool/Rockis profikarjääri alustanud Kitsing on Eesti klubidest esindanud veel BC Kalev/Cramot, Pärnut ja TTÜ-d. 

2016. aastal siirdus Kitsing Argentina kõrgliigaklubisse Concordia Estudiantes, kuid lõpetas hooaja Taani klubis Bakken Bears, kellega tuli ka riigi meistriks.

2020. aasta septembrist mängib Kitsing Leedu pealinnaklubis Vilniuse Rytases.

Koondisekarjäär
Kitsing kuulub 2011. aastast Eesti korvpallikoondisse.

Saavutused
 5-kordne Eesti meister (2010–2012, 2014, 2019)
 Taani meister (2017)
 Eesti karika võitja (2009)

Isiklikku
Tema noorem vend Kaspar Kitsing on samuti korvpallur.

Välislingid
 Kristjan Kitsing – Basket.ee profiil

Eesti korvpallurid
Sündinud 1990
Keith McLeod

Keith McLeod (sündinud 5. novembril 1979 Cantonis Ohios) on endine Ameerika Ühendriikide korvpallur.

2012–2013 mängis ta klubis Kalev/Cramo.

Ameerika Ühendriikide korvpallurid Eestis
Sündinud 1979
Brandis Raley-Ross

Brandis Raley-Ross (sündinud 6. veebruaril 1987 Charlotteis Põhja-Carolinas) on Ameerika Ühendriikide korvpallur.

Korvpalli Karjäär USAs 
30 oktoobril 2016, Raley-Ross valiti mängima Erie BayHawks 98da valikuna 2016. aasta NBA Development League draft'is. 8dal detsembril  otsustas klubi temast lahti öelda. Kaheksa mänguga oli tema keskmisteks näitajateks 4.1 punkti, 2.0 lauapalli ning 1.1 resultatiivset söötu 19.3 minuti jooksul.

Klubikarjäär
2011–2012 Tallinna Kalev
2012–2013 BC Rakvere Tarvas
2013–2014 Panelefsiniakos
2014–2015 BC Rakvere Tarvas
2015– Kalev/Cramo
2016 Erie BayHawks
2016 BC Lietkabelis
2016 BC Rakvere Tarvas
2016 - 2017 BC Beroe
2017 - 2018 KK Mornar Bar
2018 KK Cibona
2019 KK Mornar
2019 - 2020 Eastern Sports Club
2020 Tallinna Kalev/TLÜ

Ameerika Ühendriikide korvpallurid Eestis
Sündinud 1987
Juris Umbraško

Juris Umbraško (sündinud 29. juulil 1978 Jēkabpilsis) on Läti korvpallur.

Aastatel 2011–2015 mängis klubis BC Rakvere Tarvas.  

2016. aastast on Umbraško korvpalliklubi Valga-Valka / Maks & Moorits peatreener. 

2017. aastast on ta peatreener klubis Rakvere Tarvas. 
Läti korvpallurid
Välismaa korvpallurid Eestis
Sündinud 1978
Dušan Jelić

Dušan Jelić (sündinud 13. augustil 1974 Banatska Palankas Lõuna-Banatis) on Serbia ja Kreeka päritolu endine korvpallur.

2008 mängis ta klubis Kalev/Cramo.

Korvpallurid
Välismaa korvpallurid Eestis
Sündinud 1974
Artur Maurer

Artur Maurer (sündinud 30. novembril 1904 (ukj) – 27. mai 1934) oli baltisaksa päritolu Eesti jalgpallur.

Maurer mängis kogu oma klubikarjääri (1926–1928) klubis JK Tallinna Kalev.

Aastatel 1926-28 mängis ta 4 korda Eesti jalgpallikoondises, lüües 2 väravat.

Viited

Eesti jalgpallikoondislased
Baltisakslased
Eesti jalgpallurid
JK Tallinna Kalevi jalgpallurid
Sündinud 1904
Surmaaeg puudub
Karl Fischer (jalgpallur)

Karl Fischer oli baltisaksa päritolu Eesti jalgpallur.

Oma klubikarjääri (millest teada vaid aasta 1928) mängis ta klubis JK Tallinn. 

Aastast 1928 mängis ta Eesti jalgpallikoondises neli mängu.

Viited

Baltisakslased
Eesti jalgpallurid
Sünniaeg puudub
Surmaaeg puudub
Johannes Lello

Johannes Lello (13. november (vkj)/ 25. november 1895 Jõgeva vald, Laiuse kihelkond, Tartumaa – 26. november 1976) oli Eesti jalgpallur.

Aastast 1924 mängis ta ka Eesti jalgpallikoondises. Ta osales 1924. aasta Pariisi OM-il.

Aastast 1924 mängis ta klubis JK Tallinna Kalev. 

1949. aastal küüditati ta Tallinnast Krasnojarski kraisse, vabanes 1956.

Viited

Välislingid
Olympedia
Eesti kommunismiohvrid 1940–1991
Haud Keila Karjaküla kalmistul

Eesti jalgpallurid
Eesti jalgpallikoondislased
Eesti 1924. aasta suveolümpiamängudel
Jõgevalt pärit sportlased
Esimese maailmasõja veteranid Eestis
Eesti represseeritud isikud
Karjaküla kalmistule maetud
Sündinud 1895
Surnud 1976
Rauno Sappinen

Rauno Sappinen (sündinud 23. jaanuaril 1996 Tallinnas) on Eesti jalgpallur (ründaja). Ta mängib Poola kõrgliiga klubis Gliwice Piast.

Klubikarjäär

Flora
Sappinen alustas jalgpalli mängimist oma kodulinnas Tallinnas Flora noortevõistkonnas. Ta tegi oma Meistriliiga debüüdi 2. märtsil 2013 mängus JK Tallinna Kalevi vastu.
Sappinen valiti 2015. aastal Eesti aasta parim noormängija. Ta võitis oma esimese Meistriliiga tiitli 2015. aasta hooajal ja oma teise 2017. aasta hooajal. Sappinen oli Flora parim väravakütt kolmel hooajal järjest 2015 kuni 2017 ja jagas Meistriliiga parima väravaküti tiitlit  2017. aastal Albert Prosaga.

Koondisekarjäär
A-koondise debüüdi tegi Sappinen 11. novembril 2015 sõpruskohtumises Gruusia vastu. Samas mängus tegi oma debüüdi ka Nikita Baranov. Esimese värava lõi 19. novembril 2016 Saint Kitts ja Nevisele.

Karjääri statistika

Klubi
Uuendatud seisuga 3. märts 2021.

Koondis
Uuendatud seisuga 26. märts 2020

Koondiseväravad

Saavutused

Klubi
Tallinna FC Flora
 Meistriliiga: 2015, 2017, 2019, 2020
 Evald Tipneri karikas: 2013, 2016, 2020
 Eesti Superkarikas: 2014, 2016, 2020, 2021

Individuaalsed
Eesti aasta parim noorjalgpallur: 2015
Meistriliiga fännide lemmik: 2015, 2017, 2020
Meistriliiga parim mängija: 2017, 2020
Meistriliiga parim väravakütt: 2017
Meistriliiga parim väravakütt: 2020
Eesti aasta jalgpallur 2020, 2021

Isiklikku
Rauno vanavanaisa ja vanavanaema on ingerisoomlased, vanaema on sündinud Soomes ja vanaisa Venemaal. Kuigi tema isa veel oskab soome keelt, ta ise enam mitte ning peab ennast täielikult eestlaseks.

Vaata ka
Eesti jalgpallikoondislaste loend

Viited

Välislingid
Eesti Jalgpalli Liidu profiil
FC Flora profiil
Transfermarkti profiil
Koondise mängud

Eesti jalgpallurid
Eesti jalgpallikoondislased
Eesti jalgpallurid välismaal
Tallinna FC Flora jalgpallurid
Meistriliiga mängijad
Sündinud 1996
Maksim Mamutov

Maksim Mamutov (Макси́м Maмутoв, sündinud 4. jaanuaril 1989) on vene päritolu Eesti jalgpallur, väravavaht.

Ta mängis aastatel 2005–2012  Eesti meistrivõistlustel jalgpallis osaleva klubi FC Ajax Lasnamäe eest nii Meistriliigas kui Esiliigas. Seejärel on võistelnud aastatel 2013–2016 Kiviõli FC Irbis (endine Kiviõli Tamme Auto), Jõhvi FC Lokomotiv jt klubide võistkondades.

Viited

Eesti jalgpallurid
Sündinud 1989
Marten Mütt

Marten Mütt (sündinud 25. mail 1992) on endine Eesti jalgpallur.

Ta mängis aastast 2013 Meistriliigas osalevas klubis FC Flora Tallinn.

Aastal 2014 määras Eesti Jalgpalli Liit talle eluaegse mängukeelu mängutulemustega manipuleerimise eest.

Viited

Eesti jalgpallurid
Sündinud 1992
Carsten Selch Jensen

Carsten Selch Jensen on taani ajaloolane (medievist).  

1988. aastal lõpetas Carsten Selch Jensen Lõuna-Taani Ülikooli, kust sai magistrikraadi ajaloos (MA). 1992. aastal sai ta magistrikraadi (MA) teoloogias Aarhusi ülikoolist ja 1997. aastal kaitses doktorikraadi (PhD keskaja ajaloo alal) Lõuna-Taani ülikoolis.

Aastatel 1997–2003 töötas Jensen Lõuna-Taani ülikooli ajaloo osakonnas assistendina, 1998. aastast uurija-abiprofessorina ja 2001. aastast uurija-kaasprofessorina.

Alates 2003. aastast töötab Jensen Kopenhaageni Ülikooli teoloogiateaduskonna kirikuajaloo osakonnas – abiprofessorina (2003–2005), 2005. aastast kaasprofessorina ja aastast 2006 ühtlasi osakonnajuhatana.

Teadus 
Carsten Selch Jenseni peamised uurimisvaldkonnad on keskaja kirikuajalugu, ristisõjad, Balti regiooni keskaja ajalugu, kirik ja sõda keskaja kontekstis, reformatsiooni ja kiriku varauusaja ajalugu ja vaesuse ajalugu.

Praeguseks uurimisteemaks on ristisõjad, eelkõige ristisõjad Balti regioonis.

Õppetöö 
Jensen loeb ülikoolis järgmisi kursusi: kirik ja sõda ajaloos; ristisõjad; ajaloo metodoloogia.

Publikatsioonid 
"The Early Stage of Christianisation in Livonia in Modern Historical Writings and Contemporary Chronicles". / Jensen, Carsten Selch. In: Studia Fennica. Historica, No. 9, 2005, p. 207–215.
"Taani Ristisõjad : Sõda ja misjon Läänemere ääres". / Jensen, Carsten Selch; Jensen, Kurt Villads; Lind, John H.; Bysted, Ane. Tallinn: Argo, 2007. 422 p.
"How to Convert a Landscape: Henry of Livonia and the Chronicon Livoniae". / Jensen, Carsten Selch. The Clash of Cultures on the Medieval Baltic Frontier. ed. / Alan V. Murray. England: Ashgate, 2009. p. 151–168.
"Crusading and Chronicle Writing on the Medieval Baltic Frontier: A Companion to the Chronicle of Henry of Livonia". / Tamm, Marek (Editor); Kaljundi, Linda (Editor); Jensen, Carsten Selch (Editor). Ashgate, 2011. 484 p. 
"'Verbis non Verberibus': The Representation of Sermons in the Chronicle of Henry of Livonia". / Jensen, Carsten Selch. Crusading and Chronicle Writing on the Medieval Baltic Frontier: A Companion to the Chronicle of Henry of livonia. ed. / Tamm Marek; Kaljundi Linda; Jensen Carsten Selch. Farnham: Ashgate, 2011. p. 179–206.
"Jerusalem in the North: Denmark and the Baltic Crusades, 1100–1522". /Jensen, Carsten Selch; Bysted, Ane; Jensen, Kurt V.; Lind, John. Turhout, Belgien : Brepols Publishers, 2012. 393 p. (Outremer. Studies in the Crusades and the Latin East, Vol. vol 1).
"Gods War: War and Christianisation on the Baltic Frontier in the Early 13th Century". / Jensen, Carsten Selch. In: Quaestiones Medii Aevi Novae, Vol. 16, 2012, p. 123-147.
"Pühaks muudetud ajalugu: Martüüriumid ja sakraliseeritud alguse loomine 13. sajandi alguse Liivimaal". / Jensen, Carsten Selch. In: Acta et Commentationes Archivi Historici Estoniae, Vol. 20, No. 27, 2013, p. 48–68.

Isiklikku 
Jensen valdab taani, inglise ja saksa keelt.

Viited

Taani ajaloolased
Sünniaeg puudub
Vilmantas Dilys

Vilmantas Dilys (sündinud 6. oktoobril 1987 Utenas) on Leedu korvpallur.

2013–2014 mängis Tartu Ülikool/Rock.

Leedu korvpallurid
Tartu Ülikool/Rocki korvpallurid
Leedu korvpallurid Eestis
Sündinud 1987
Uroš Luković

Uroš Luković (sündinud 8. juunil 1989 Belgradis) on Serbia korvpallur.

2013 mängis ta klubis Tartu Ülikool/Rock.

Serbia korvpallurid
Välismaa korvpallurid Eestis
Tartu Ülikool/Rocki korvpallurid
Sündinud 1989
Povilas Butkevičius

Povilas Butkevičius (sündinud 26. septembril 1987 Biržais) on Leedu korvpallur.

2006–2007 mängis ta klubis Tartu Ülikool/Rock.

Viited

Leedu korvpallurid
Välismaa korvpallurid Eestis
Tartu Ülikool/Rocki korvpallurid
Sündinud 1987
Artūras Masiulis

Artūras Masiulis (sündinud 2. mail 1980 Anykščiais) on Leedu korvpallur.

2003 ja 2004 mängis Tartu Ülikool/Rock.

Leedu korvpallurid
Tartu Ülikool/Rocki korvpallurid
Leedu korvpallurid Eestis
Sündinud 1980
Vadim Dobiža

Vadim Dobiža (ukraina Вадим Дмитрович Добіжа; sündinud 26. veebruaril 1941) on Ukraina jalgpallitreener.

Ta on olnud ka Eesti klubide treener:
2006–2009 JK Sillamäe Kalev
2014 JK Sillamäe Kalev

Viited

Välismaa jalgpallitreenerid Eestis
Ukraina sportlased
Sündinud 1941
Dmitri Dobrovolski

Dmitri Dobrovolski (sündinud 1971) on Ukraina jalgpallur.

1999–2004 mängis ta klubis FC Lootus.

Viited

Välismaa jalgpallurid Eestis
Ukraina jalgpallurid
Sündinud 1971
Ivan Djakov

Ivan Djakov (vene keeles Иван Григорьевич Дьяков; sündinud 1924) on Venemaa endine jalgpallur.

1952 mängis ta klubis JK Tallinna Kalev.

Viited

Venemaa jalgpallurid
Sündinud 1924
Urmas Eelmäe

Urmas Eelmäe (sündinud 26. märtsil 1964) on eesti ajaloolane.

Hariduse omandas ta Eesti Humanitaarinstituudis.

Ta on keskülemsaksa keelest tõlkinud, kommenteerinud ja asjakohaste sissejuhatustega varustanud 2003. aastal esmakordselt eesti keeles ilmunud olulise ajalooallika – "Liivimaa vanema riimkroonika". 

Kroonikatekstiga hakkas Urmas Eelmäe tegelema kümmekond aastat varem, 1994. aastal Eesti Humanitaarinstituudis Priit Raudkivi juhendamisel.

Teosed
"Liivimaa vanem riimkroonika". Tõlkinud ja kommenteerinud Urmas Eelmäe, teaduslikult toimetanud Enn Tarvel. 2003. Värsid 1179–1223.

Viited

Välislingid
Baltisakslaste Kalevipoeg ekspress.delfi.ee 12.08.2003

Eesti ajaloolased
Sündinud 1964
Oleg Kuznetsov

Oleg Kuznetsov (sündinud 23. veebruaril 1962 Kiviõlis) on Eesti riigiametnik.

Kuznetsov on Illuka vallavanem.

Sündinud 1962
Katie Ledecky

Kathleen Genevieve Ledecky (sündinud 17. märtsil 1997 Washingtonis) on USA ujuja, kuuekordne olümpiavõitja ja viieteistkümne maailmameister. Ta on pika raja maailmameistrivõistlustel läbi aegade edukaim naisujuja.

2012. aasta Londoni olümpiamängudel võitis ta kuldmedali 800 meetri vabaltujumises ajaga 8.14,63, edestades teise koha saanud hispaanlast Mireia Belmonte Garcíat üle nelja sekundiga. Sellega ületas ta ka Janet Evansile 1989. aastast kuulunud USA rahvusrekordi 8.16,22. 2013. aasta Barcelona maailmameistrivõistlustel võitis ta kuldmedali 400 meetris, 800 meetris maailmarekordiga 8.13,86, 1500 meetris maailmarekordiga 15.36,53 ning 4×200 m vabaltujumise teatevõistluses.

2014. aasta juunis parandas Ledecky 800 ja 1500 meetri maailmarekordit. Ta ujus 800 meetrit ajaga 8.11,00 ja 1500 meetrit ajaga 15.34,23.

2015. aasta Kaasani maailmameistrivõistlustel võitis ta viis kuldmedalit. Ta võitis 200 meetri vabaltujumise ajaga 1.55,16, 400 meetrit ajaga 3.59,13, 800 meetrit maailmarekordiga 8.07,39 ja 1500 meetrit maailmarekordiga 15.25,48, olles eelnevalt parandanud maailmarekordit eelujumises, ning 4×200 meetri teateujumises.

2016. aasta Rio de Janeiro olümpiamänge alustas ta hõbemedalivõiduga 4×100 meetri teateujumises. Esimesel individuaalalal, 400 meetri vabaujumises võitis ta kuldmedali ja parandas endale kuulunud maailmarekordit ligi kahe sekundiga. 200 meetri vabaujumises võitis ta kuldmedali isikliku rekordiga 1.53,73. 4×100 m vabaujumise teateujumises ujus ta viimast vahetust ja tõi USA olümpiavõitjaks. Viimasel alal, 800 meetris püstitas ta eelujumises olümpiarekordi 8.12,86. 12. augustil toimunud finaalis võitis ta kuldmedali ja parandas endale kuulunud maailmarekordit ligi kahe sekundiga, ujudes aja 8.04,79.

2018. aastal alustas Ledecky profikarjääri.

16. mail 2018 parandas ta Indianapolises peetud võistlusel 1500 meetris endale kuulunud maailmarekordit täpselt viie sekundiga, ujudes aja 15.20,48.

2019. aasta maailmameistrivõistlustel Gwangjus võitis ta vaid ühe kuldmedali, kui tuli 800 meetris neljandat korda järjest maailmameistriks. Haigestumise tõttu loobus ta 200 ja 1500 meetri distantsidest.

USA ajakiri Swimming World on ta valinud viiel korral (aastatel 2013, 2014, 2015, 2016 ja 2018) aasta naisujujaks. FINA valis ta aasta naisujujaks 2013. aastal.

Maailmarekordid 

Katie Ledecky on püstitanud kokku 14 maailmarekordit (seisuga 1. juuli 2018), millest kolm 400 meetris, viis 800 meetris ja kuus 1500 meetris.

Isiklikud rekordid

Viited

Välislingid 

 Katie Ledecky FINA kodulehel
 Katie Ledecky USA Olümpiakomitee koduleheküljel

Ameerika Ühendriikide ujujad
Sündinud 1997
Dainius Saulėnas

Dainius Saulėnas (sündinud 13. märtsil 1979 Vilniuses) on Leedu jalgpallur.

2010 mängis ta klubis FC Narva Trans.

1997–1999 mängis ta Leedu jalgpallikoondises.

Viited

Leedu jalgpallurid
Välismaa jalgpallurid Eestis
Sündinud 1979
Oleg Valov

Oleg Valov (vene keeles Валов Олег Евгеньевич; sündinud 3. jaanuaril 1992 Moskvas) on Venemaa jalgpallur.

Aastast 2013 mängib ta klubis FC Infonet.

Viited

Venemaa jalgpallurid
Sündinud 1992
Mihhail Birjukov

Mihhail Birjukov (vene keeles Михаил Юрьевич Бирюков; sündinud 7. mail 1958 Orehhovo-Zujevos) on Venemaa endine jalgpallur (väravavaht).

Ta on mänginud ka Eesti klubides:
1993 FC Tevalte 	
1993 FC Nikol Tallinn

Viited

Venemaa jalgpallurid
Sündinud 1958
Välismaa jalgpallurid Eestis
Sergei Prihhodko (sündinud 1984)

Sergei Prihhodko (vene keeles Сергей Сергеевич Приходько; sündinud 9. mail 1984 Leningradis) on Venemaa jalgpallur, väravavaht.

2012 mängis ta klubis JK Narva Trans.

Tema isa Sergei Prihhodko oli samuti väravavaht.

Viited

Venemaa jalgpallurid
Sündinud 1984
JK Narva Transi jalgpallurid
Meistriliiga mängijad
Välismaa jalgpallurid Eestis
Aleksei Jablotškin

Aleksei Jablotškin (11. märts 1912 Peterburi – 1984) oli Venemaa jalgpallur ja jalgpallitreener.

Tegevus Eestis
1950 mängis klubis JK Tallinna Kalev.

Ta juhendas kahte Eesti klubi:
1952 KBF-Tallinn (vene keeles КБФ (Таллин))
1954 JK Tallinna Kalev

Viited

Venemaa jalgpallurid
Venemaa jalgpallitreenerid
Välismaa jalgpallurid Eestis
Sündinud 1912
Surnud 1984
JK Tallinna Kalevi jalgpallurid
Sergei Juran

Sergei Juran (sündinud 11. juunil 1969 Luganskis) on Ukraina endine jalgpallur ja jalgpallitreener.

2006 mängis ta Eesti klubis FC TVMK.

Viited

Ukraina jalgpallurid
Jalgpallitreenerid
Sündinud 1969
Georgi Rjabov

Georgi Rjabov (23. august 1938 Tallinn – 16. juuni 2020 Moskva) oli Eesti NSV ja Venemaa jalgpallur.

1958–1959 mängis ta klubis JK Dünamo Tallinn.

1963–1965 mängis ta Nõukogude Liidu jalgpallikoondises. 

Lõpetas jalgpallurikarjääri 32-aastaselt. Aastatel 1971–1998 töötas NSV Liidu ja Venemaa välisministeeriumis diplomaatilise kullerina.

Isiklikku
Tema vend oli dirigent ja klarnetist Aleksander Rjabov.

Tunnustus
 2018 Eesti Jalgpalliliidu kuldmärk

Viited

Välislingid
 Biograafia ESBL-is

Eesti jalgpallurid
Venemaa jalgpallurid
Sündinud 1938
Surnud 2020
Dacosta Goore

Dacosta Goore (sündinud 31. detsembril 1984 Elevandiluurannikul) on Elevandiluuranniku jalgpallur.

Aastast 2015 mängib ta klubis FC Narva Trans.

Viited

Elevandiluuranniku jalgpallurid
Välismaa jalgpallurid Eestis
Sündinud 1984
JK Narva Transi jalgpallurid
Rihards Ivanovs

Rihards Ivanovs (sündinud 8. aprillil 1994 Rēzeknes) on Läti jalgpallur.

Ta on mänginud ka Eesti klubides:
2014 FC Jõhvi Lokomotiv.
2014 Kohtla-Järve JK Järve

Viited

Läti jalgpallurid
Sündinud 1994
Välismaa jalgpallurid Eestis
Juan Adriel Ochoa Reyes

Juan Adriel Ochoa Reyes (sündinud 6. aprillil 1987 Mazatlánis, Sinaloa osariigis) on endine Mehhiko jalgpallur (poolkaitsja).

2010. aastal mängis ta Eesti Meistriliiga klubis JK Nõmme Kalju. Enne seda mängis ta Mehhiko klubis Club Universidad de Guadalajara.

Viited

Mehhiko jalgpallurid
Nõmme Kalju FC jalgpallurid
Välismaa jalgpallurid Eestis
Meistriliiga mängijad
Sündinud 1987
Algimantas Briaunys

Algimantis Briaunis (sündinud 3. novembril 1964) on Leedu endine jalgpallur ja jalgpallitreener.

Ta on mänginud ka Eesti klubides:
1993-1995 FC Tallinna Flora
1997 FC Lelle

Aastast 2012 on ta klubi JK Sillamäe Kalev peatreener.

Viited

Leedu jalgpallurid
Leedu treenerid
Välismaa jalgpallurid Eestis
Välismaa jalgpallitreenerid Eestis
Sündinud 1964
Eduardo Guerrero

Eduardo Guerrero (4. märts 1928 Salto – 17. august 2015 Buenos Aires) oli Argentina sõudja, olümpiavõitja.

Guerrero võitis koos Tranquilo Capozzoga paarisaerulisel kahepaadil 1952. aasta suveolümpiamängudel Helsingis kuldmedali. See jäi 52 aastaks Argentina viimaseks kuldmedaliks olümpiamängudel, kuni 2004. aasta suveolümpiamängudel tulid olümpiavõitjateks Argentina korvpalli- ja jalgpallikoondis.

Argentina sportlased
Sõudjad
Sündinud 1928
Surnud 2015
Tranquilo Cappozzo

Tranquilo Capozzo (25. jaanuar 1918 – 14. mai 2003) oli Argentina sõudja, olümpiavõitja.

Capozzo võitis koos Eduardo Guerreroga paarisaerulisel kahepaadil 1952. aasta suveolümpiamängudel Helsingis kuldmedali.

Argentina sportlased
Sõudjad
Sündinud 1918
Surnud 2003
Ronda Rousey

Ronda Jean Rousey (hüüdnimega Rowdy Ronda; sündinud 1. veebruaril 1987 Riverside'is California osariigis) on Ameerika Ühendriikide sportlik vabavõitleja, judoka ja näitlejanna. 

Ta oli esimene ja 12-kordne UFC (Ultimate Fighting Championship) naiste kääbuskaalu tšempion kuni 15. novembrini 2015, mil ta kaotas teises raundis tiitli Holly Holmile. See oli tema UFC karjääri teine võitlus, mis kestis rohkem kui ühe raundi. Tema kiiremini lõppenud võitlused on kestnud 14 sekundit ja 16 sekundit.

Rousey oli esimene USA naine, kes võitis olümpiamängudel medali judos.

Rousey on mänginud Hollywoodi mängufilmides ning on tegelenud ka modellindusega.

Filmograafia 
 "Honoo-no Taiiku-kai TV" (telesaade; 2011)
 "The Expendables 3" (2014)
 "Furious 7" (2015)
 "Entourage" (2015)

Välislingid

 Ametlik koduleht

Ameerika Ühendriikide sportlased
Judokad
Sportlikud vabavõitlejad
Ameerika Ühendriikide näitlejad
Sündinud 1987
Aleksandr Zakarljuka

Aleksandr Arkadjevitš Zakarljuka (sündinud 24. juunil 1995 Kohtla-Järvel) on Venemaa jalgpallur, kes mängib keskpoolkaitsjana Eesti Meistriliiga klubis JK Narva Trans.

Ta alustas klubikarjääri Peterburi Zenitis, kuid klubi põhimeeskonnas tal liigadebüüti teha ei õnnestunud. Venemaa kõrgliigas debüteeris Zakarljuka 21. märtsil 2015 Tula Arsenali meeskonnas mängus Moskva CSKA vastu. Hooajal 2015–2016 mängis ta Tula Arsenali reservmeeskonnas Venemaa tugevuselt kolmandas liigas ja hooajal 2016–2017 samas liigas Penza Zenitis.

2017. aastal liitus ta Narva Transiga.

Viited

Välislingid
 Aleksandr Zakarljuka premierliga.ru lehel

Venemaa jalgpallurid
Kohtla-Järvelt pärit sportlased
JK Narva Transi jalgpallurid
Meistriliiga mängijad
Sündinud 1995
Tarna-roolind

Tarna-roolind (Acrocephalus paludicola) on põõsalindlaste sugukonda roolinnu perekonda kuuluv lind. 

Tarna-roolind on IUCNi punases nimistus paigutatud ohualdiste liikide kategooriasse (inglise Vulnerable, VU).

Liiki on kohatud ka Eestis, kuid on siin haruldane. Linnuharulduste komisjonis oli 2017. aasta seisuga registreeritud kaks tarna-roolinnu vaatlust.

Põõsalindlased
Eesti värvulised

Viited

Välislingid
Andres Soosaar

Andres Soosaar (sündinud 2. juulil 1961) on eesti arstiteadlane ja meditsiinieetika spetsialist. Alates 2015. aastast on ta Tartu Ülikooli akadeemiline sekretär.

Haridustee
Andres Soosaar õppis aastail 1979–1985 Tartu Ülikooli arstiteaduskonnas ravi erialal ning oli 1985–1988 arstiteaduskonna farmakoloogia ja füsioloogia instituudi juures aspirantuuris. 1989. aastal kaitses ta Tartu Ülikoolis meditsiinikandidaadi väitekirja tööga "Aju CCK-ergiliste mehhanismide roll käitumise regulatsioonis ja antipsühhootiliste ainete toimes" (juhendajad Eero Vasar ja Lembit Allikmets).

Aastail 2005–2006 täiendas ta end teaduseetika alal NIH Fogarty Centeri juures, 2014. aastal osales programmis "Arstid tervishoidu tagasi", saades üldarsti kvalifikatsiooni.

Töökäik
Soosaar on töötanud Tartu Ülikooli arstiteaduskonna füsioloogia instituudi vanemõpetajana (1989–1994) ja dotsendina (1994–2005), aastail 2005–2010 oli ta arstiteaduskonna tervishoiu instituudi tervisekorralduse õppetooli dotsent. 2000. aastal töötas ta teadurina Indiana Ülikoolis, alates 2007. aastast on teadustöö eetika täiendusõppe programmi õppejõud asutuses NIH Fogarty International Center.

Oma teadustöös on Soosaar uurinud funktsionalistliku lähenemise rakendusi filosoofia ja teaduse piirialadel, bioeetikat, 
arsti-patsiendi suhte, meditsiiniliste andmebaaside ja meditsiiniuuringute eetilisi aspekte.

Aastail 2010–2013 oli ta ajakirja Eesti Arst peatoimetaja.

2014–2015 töötas ta meditsiinitekstide tõlkimise ja toimetamisega ning meditsiinieetika-alaste konsultatsioonidega tegelevas osaühingus Verbitas.

Alates 2015. aastast on Soosaar Tartu Ülikooli akadeemiline sekretär.

Teaduskorralduslik tegevus
Aastail 2001–2005 oli Soosaar Tartu Ülikooli neuroteaduste doktoriprogrammi koordinaator, aastail 2004–2010 Tartu Ülikooli inimuuringute eetika komitee liige, aastail 2007–2009 Eesti Arstide Liidu eetikakomitee liige, aastail 2007–2014 Eesti Bioeetika Nõukogu liige. Alates 2013. aastast on ta ravimiameti farmaatsiaterminoloogia ekspertkomisjoni liige.

Viited

Välislingid

Andres Soosaare CV Tartu Ülikooli lehel
Andres Soosaare koduleht
"Meditsiinieetika" (EPUB)

Eesti arstiteadlased
Nõo Reaalgümnaasiumi vilistlased
Tartu Ülikooli arstiteaduskonna vilistlased
Tartu Ülikooli õppejõud
Sündinud 1961
Zasimavičy Püha Nikolai kirik

Zasimavičy Püha Nikolai kirik (valgevene keeles Царква Сьвятога Мікалая) on kirik Valgevenes Bresti oblastis Pružany rajoonis Zasimavičys.

Kirikut kasutavad õigeusklikud, see on kaitse all olev ehitusmälestis. Kirik on tänapäeval kasutuses.

Kirikuhoone 

Zasimavičy Püha Nikolai kirik on klassitsistlik hoone. Tellistest ja maakividest hoone pikkus on 17 meetrit, laius 8,4 meetrit. Välisseinasid liigendab karniis. Sümmeetrilise fassaadi kohal asub kolmnurkne frontoon. Hoone lõpeb kolmnurkse apsiidiga, selle kõrval asub rombikujuline käärkamber. Katus on sindlitest. Kirikus asub viie meetri kõrgune ikonostaas.

Ajalugu

Kirik valmis aastal 1811, selle ehitust rahastas kohalik ettevõtja. Hoone juurde püstitati puidust kellatorn. Algselt kuulus kirikule 50 tiinu maad. Esimese maailmasõja ajal süttis hoone põlema; kirik taastati aastal 1916. 

Aastal 1924 hakkas kirik alluma Pružany Aleksander Nevski peakirikule. Aastal 1925 remonditi kirikut ja kellatorni, kiriku juurde rajati juurviljaaed. Aastal 1940 rüüstasid kirikut piirkonna hõivanud nõukogude võimud. Hiljem kirik suleti ja aastal 1962 rajati hoonesse kemikaalide ladu.

Peale Nõukogude Liidu lagunemist hakati Vasil Kuračynski eestvõtmisel kirikut taastama. Risti annetas Pružany piimakombinaat, ehitusmaterjalid hankisid kohalikud kolhoosid. Ikonostaasi väravad maalis Pružany kunstnik Ryhor Piečnikaŭ. Esimene jumalateenistus peeti taastatud kirikus 24. novembril 1994. Aastal 2002 remonditi kirikut taas; ühtlasi paigaldati neli kirikule annetatud kella. Kiriku seinad on niiskuse tõttu kahjustatud.

Pilte

Viited

Välislingid

Fotod kiriku kohta
Kiriku koduleht

Valgevene kirikud
Pružany rajoon
Haradziečna Jumalaema Kaitsmise kirik

Haradziečna Jumalaema Kaitsmise kirik (valgevene keeles Царква Пакрова Прасвятой Багародзіцы) on kirik Valgevenes Bresti oblastis Pružany rajoonis Haradziečnas.

Kirikut kasutavad õigeusklikud, see on kaitse all olev ehitusmälestis. Kirik  on tänapäeval kasutuses.

Kirikuhoone 

Zasimavičy Püha Nikolai kirik on klassitsistlik hoone. Hoone sissepääsu kohal asub kellatorn, selle ees aga portikus. Katusel asub kaheksanurkne tambur. Portikus toetub kahele sambale, sees eraldavad kolme löövi kümme sammast. Kokku on sammaste arv 12, mis sümboliseerib aastat 1812. Algselt oli hoone palju lihtsam, sellel puudusid nii kuppel kui ka kellatorn.

Ajalugu

31. juulil 1912 toimus Haradziečna all lahing kindral Aleksander Tormasovi juhitud Vene vägede ning Karl Philipp zu Schwarzenbergi ja Jean-Louis-Ébénézer Reynieri juhitud 40 000-mehelise väesalga vahel. Tänu vastaste vigadele õnnestus Tormasovil 18 000 mehega terve päeva rünnakutele vastu pidada ja öösel taanduda. Selle lahingu mälestuseks püstitati aastal 1825 külla kirik.

Algselt uniaatidele kuulunud kirik sai aastal 1839 ikonostaasi. Kiriku haldajad vahetusid korduvalt; see kuulus järgemööda uniaatidele, katoliiklastele ja õigeusklikele. Jaanuariülestõusu tagajärjel võttis kiriku aastal 1863 lõplikult üle Moskva patriarhaadile.

6. veebruaril 1963 kirik suleti ning hoonet kasutati nii kohaliku kooli spordisaali kui ka kolhoosi viljalaona.

Aastal 1990 tagastati kirik kogudusele. Hoone oli toona äärmiselt halvas seisukorras, selle välimus suudeti taastada vaid tänu vanadele kirjeldustele. Kirik pühitseti 12. oktoobril 1991.

Pilte

Viited

Välislingid

Fotod kiriku kohta
Kiriku koduleht

Valgevene kirikud
Pružany rajoon
Jałova Püha Anna kirik

Jałova Püha Anna kirik (valgevene keeles Царква Сьвятой Ганны) on kirik Valgevenes Bresti oblastis Pružany rajoonis Vialikaje Siało külanõukogus Jałovas.

Kirikut kasutavad õigeusklikud, see on kaitse all olev ehitusmälestis. Kirik on tänapäeval kasutuses; see on kogu aeg kuulunud Šarašova kihelkonda.

Kirikuhoone 

Jałova Püha Anna kirik on männipuust (prussidest) ehitatud puitkirik, mis on rahvaliku puitarhitektuuri näitena riikliku kaitse all. Hoone lõpeb kolmnurkse apsiidiga. Kirikut ehib nelinurkne kahekorruseline torn. Hoone sissekäigu juures asub veranda.

Ajalugu

Kirik ehitati XIX sajandil kohalikule kalmistule. Kirik on pühendatud Annale. 

1961. aastal konfiskeerisid Bresti oblasti ametivõimud kiriku. Hoone tagastati kogudusele 2006. aastal. Jumalateenistused toimuvad kirikus Püha Anna nimepäeval, lihavõttepühade kolmandal päeval ja jõulude ajal.

Pilte

Viited

Välislingid

Fotod kiriku kohta
Kiriku koduleht

Valgevene kirikud
Pružany rajoon
Rohingjad

Rohingjad on Indo-Aaria rahvas, kes elavad põhiliselt Arakani osariigis Birmas ja kõnelevad rohingja keelt. Usult on rohingjad islami sunniidid. 

Usu ja rahva paiknemise päritolu ning ajaloo erinev käsitluse tõttu on nad Birma põhirahva bamarite ehk birmalaste poolt äärmiselt vihatud ja tagakiusatud rahvas. Neilt võeti sel ajal, kui riiki juhtis sõjaväeline diktatuur, ära rida õigusi. Seetõttu on paljud neist põgenenud mitmesse lähiriiki, aga ka Saudi Araabiasse ja Pakistani, kus valdab islami usk. Rahvaarv arvatavalt üle 2 miljonit, kellest umbes 1,3 miljonit elab Birmas.

Välislingid
Kes on Birmas tagakiusatud rohingjad?, Postimees, 18. september 2017

Myanmar
Rahvad
Ants Kraut

Ants Kraut (sündinud 19. septembril 1955 Ordžonikidze (alates 1993. aastast Ordžonikidzevskoje), Ordžonikidze rajoon, Hakassi AO, Vene NFSV) on Eesti arheoloog ja muinsuskaitsetegelane.

Ta sündis küüditatute perekonnas. Pere sai Eestisse tagasi 1957. aastal.

Ta lõpetas 1978. aastal Tartu Riikliku Ülikooli ajaloolasena.

Ta töötas alates 1978. aastast muinsuskaitseametnikuna, muuhulgas on ta olnud Muinsuskaitseameti arheoloogia peainspektor.

Teoseid
"Muinas-Pärnu uurimine väärtustab Pärnu ajalugu". Pärnu Postimees nr 112, 12. juuni 2007. Lk 19
Anu Kivirüüt, Ants Kraut, Ingmar Noorlaid. "Valgamaa linnamäed". Tallinn 2014

Tunnustused
2004 Valgetähe V klassi teenetemärk
Kaitseliidu Valgeristi III klassi teenetemärk
Kaitseliidu Toompea malevkonna auliige

Viited

Välislingid
Eesti kommunismiohvrid 1940–1991
Kaarel Aluoja. "Ränga tööga kullakaevanduses toitis pere ära". Järva Teataja, 25. märts 2017

Eesti arheoloogid
Eesti muinsuskaitsjad
Tartu Ülikooli ajalooteaduskonna vilistlased
Eesti represseeritud isikud
Kaitseliidu Tallinna maleva liikmed
Valgetähe V klassi teenetemärgi kavalerid
Sündinud 1955